Bones and All

Bones and All on vuonna 2022 ensi-iltansa saanut kansainvälisesti tuotettu romanttinen kauhudraamaelokuva, jonka on ohjannut Luca Guadagnino. Se perustuu Camille DeAngelisin vuonna 2015 julkaistuun romaaniin Bones & All, jonka on sovittanut käsikirjoitukseksi David Kajganich. Elokuvan pääosia esittävät muun muassa Taylor Russell, Timothée Chalamet, Mark Rylance, André Holland, Michael Stuhlbarg, David Gordon Green, Chloë Sevigny ja Jessica Harper.

Elokuvan keskiössä on kannibalistinen nuoripari (Russell ja Chalamet), joka lähtee road tripille Yhdysvaltojen halki.

Bones and All sai maailmanensi-iltansa Venetsian elokuvajuhlilla 2. syyskuuta 2022, missä se palkittiin parhaan ohjauksen Hopeisella leijonalla. Taylor Russell palkittiin myös Marcello Mastroianni -palkinnolla, joka jaetaan vuosittain parhaalle nousevalle nuorelle näyttelijälle. Suomen-ensi-iltansa elokuva sai 25. marraskuuta 2022. Elokuva sai pääosin positiivisia arvosteluja kriitikoilta, jotka kehuivat erityisesti roolisuorituksia, ohjausta, kuvausta sekä eri genrejen yhdistelyä.

Näyttelijät

Vastaanotto 
Arvosteluja keräävän Rotten Tomatoes -sivuston mukaan 83% kriitikoista on antanut elokuvalle positiivisen arvosanan keskiarvolla 7,5/10. Keräys perustuu 253 arviointiin. Metacriticissä elokuvalla on 74 pistettä 100:sta. Keräys perustuu 53 arvosteluun.

The Guardian antoi elokuvalle täydet viisi tähteä ja piti sitä pelottavana, ilkeänä ja hätkähdyttävänä kaikessa romanttisuudessaan. Muropaketti, Episodi ja Kulttuuritoimitus antoivat elokuvalle neljä tähteä ja kehuivat erityisesti sen roolisuorituksia. Helsingin Sanomat antoi elokuvalle niin ikään neljä tähteä ja piti sitä Guadagninon parhaimpana ja mielenkiintoisimpana teoksena.

Lähteet

Aiheesta muualla 
 Virallinen sivusto 
 

Vuoden 2022 yhdysvaltalaiset elokuvat
Yhdysvaltalaiset kauhuelokuvat
Brittiläiset kauhuelokuvat
Italialaiset kauhuelokuvat
Brittiläiset draamaelokuvat
Italialaiset draamaelokuvat
Yhdysvaltalaiset romanttiset draamaelokuvat
Brittiläiset romanttiset elokuvat
Yhdysvaltalaiset romaaneihin perustuvat elokuvat
Brittiläiset romaaneihin perustuvat elokuvat
Italialaiset romaaneihin perustuvat elokuvat
Elokuvat kannibalismista
Road moviet
Homoseksuaalisuus taiteessa
Metro-Goldwyn-Mayerin elokuvat